ddrg/super_eurlex huggingface dataset:
89/352/ETY: Komission päätös, tehty 12 päivänä toukokuuta 1989, maidon ja maitotuotteiden toimittamista alennettuun hintaan koskevien säännösten hyödyn laajentamisesta koskemaan Portugalia tehdyn neuvoston päätöksen 89/144/ETY mukaisesti käytettävän muuntokurssin vahvistamisesta (Ainoastaan portugalinkielinen teksti on todistusvoimainen)



Virallinen lehti nro L 146 , 30/05/1989 s. 0038 - 0038

Suomenk. erityispainos Alue 3 Nide 29 s. 0090

Ruotsink. erityispainos Alue 3 Nide 29 s. 0090



KOMISSION PÄÄTÖS, tehty 12 päivänä toukokuuta 1989, maidon ja maitotuotteiden toimittamista alennettuun hintaan koskevien säännösten hyödyn laajentamisesta koskemaan Portugalia tehdyn neuvoston päätöksen 89/144/ETY mukaisesti käytettävän muuntokurssin vahvistamisesta (Ainoastaan portugalinkielinen teksti on todistusvoimainen) (89/352/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisessä maatalouspolitiikassa sovellettavista laskentayksiköistä ja muuntokursseista 11 päivänä kesäkuuta 1985 annetun neuvoston asetuksen (ETY) N:o 1676/85(1), sellaisena kuin se on viimeksi muutettuna asetuksella (ETY) N:o 1636/87(2), ja erityisesti sen 12 artiklan, ottaa huomioon maidon ja maitotuotteiden toimittamista alennettuun hintaan koskevien tiettyjen säännösten hyödyn laajentamisesta koskemaan Portugalia 20 päivänä helmikuuta 1989 tehdyn neuvoston päätöksen (ETY) N:o 89/144/ETY(3), sekä katsoo, että päätöksen 89/144/ETY toteuttamisen helpottamiseksi olisi täsmennettävä muuntokurssi, jota sovelletaan muutettaessa ecuista kansalliseksi valuutaksi määrät, jotka ovat maidon ja tiettyjen maitotuotteiden koulujen oppilaille toimittamisen soveltamista koskevista yksityiskohtaisista säännöistä 28 päivänä heinäkuuta 1983 annetussa komission asetuksessa (ETY) N:o 2167/83(4), sellaisena kuin se on viimeksi muutettuna asetuksella (ETY) N:o 222/88(5); koska maito- ja maitotuotealan yhteistä maatalouspolitiikkaa ei sovelleta Portugalissa siirtymäkauden ensimmäisen vaiheen aikana, olisi sovellettava muuntokurssia, joka vastaa talouden todellisuutta escudon ja vihreän ecun välisen suhteen osalta, ja tässä päätöksessä määrätyt toimenpiteet ovat maidon ja maitotuotteiden hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Päätöksen 89/144/ETY soveltamiseksi ecuina ilmaistut määrät muutetaan kansalliseen valuuttaan sen kurssin avulla, jolla markkinointivuoden alussa sovellettavat muuntokurssit vahvistetaan. Tuotteille, joita jaetaan 1 päivästä tammikuuta 1989, tämä kurssi on 1 ecu = 190,623 escudoa. 2 artikla Tämä päätös on osoitettu Portugalille. Tehty Brysselissä 12 päivänä toukokuuta 1989. Komission puolesta Ray MAC SHARRY Komission jäsen (1) EYVL N:o L 164, 24.6.1985, s. 1 (2) EYVL N:o L 153, 13.6.1987, s. 1 (3) EYVL N:o L 53, 25.2.1989, s. 54 (4) EYVL N:o L 206, 30.7.1983, s. 75 (5) EYVL N:o L 28, 1.2.1988, s. 1
89/334/EHTY: Neuvoston päätös, tehty 11 päivänä toukokuuta 1989, Euroopan hiili- ja teräsyhteisön neuvoa-antavan komitean jäsenille annettavista päivärahoista ja korvattavista matkakuluista tehdyn päätöksen 76/228/EHTY muuttamisesta



Virallinen lehti nro L 137 , 20/05/1989 s. 0036 - 0036

Suomenk. erityispainos Alue 1 Nide 2 s. 0106

Ruotsink. erityispainos Alue 1 Nide 2 s. 0106



NEUVOSTON PÄÄTÖS, tehty 11 päivänä toukokuuta 1989, Euroopan hiili- ja teräsyhteisön neuvoa-antavan komitean jäsenille annettavista päivärahoista ja korvattavista matkakuluista tehdyn päätöksen 76/228/EHTY muuttamisesta (89/334/EHTY) EUROOPAN YHTEISÖJEN NEUVOSTO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 18 artiklan, ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen ja erityisesti sen 6 artiklan, sekä katsoo, että olisi mukautettava Euroopan hiili- ja teräsyhteisön neuvoa-antavan komitean jäsenille myönnettyjen päivärahojen määrää kyseisen komitean jäsenille oleskelukustannusten johdosta aiheutuneiden menojen kasvun huomioon ottamiseksi, ON PÄÄTTÄNYT SEURAAVAA: 1 artikla Korvataan päätöksen 76/228/EHTY (), sellaisena kuin se on viimeksi muutettuna päätöksellä 86/282/EHTY (), 2 artiklan 1 kohdassa 4 000 Belgian frangin määrä 4 450 Belgian frangin määrällä. 2 artikla Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tehty Brysselissä 11 päivänä toukokuuta 1989. Neuvoston puolesta Puheenjohtaja C. ARANZADI () EYVL N:o L 44, 20.2.1976, s. 33 () EYVL N:o L 178, 2.7.1986, s. 15
89/382/ETY, Euratom: Neuvoston päätös, tehty 19 päivänä kesäkuuta 1989, Euroopan yhteisöjen tilasto-ohjelmakomitean perustamisesta



Virallinen lehti nro L 181 , 28/06/1989 s. 0047 - 0047

Suomenk. erityispainos Alue 13 Nide 19 s. 0021

Ruotsink. erityispainos Alue 13 Nide 19 s. 0021



NEUVOSTON PÄÄTÖS, tehty 19 päivänä kesäkuuta 1989, Euroopan yhteisöjen tilasto-ohjelmakomitean perustamisesta (89/382/ETY, Euratom) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon Euroopan ydinenergiayhteisön perustamissopimuksen, ottaa huomioon komission laatiman päätösluonnoksen, ottaa huomioon Euroopan parlamentin lausunnon(1), sekä katsoo, että tilastotieteen alalla tehtyjen ensisijaisten toimintasuunnitelmien toimeenpano: Euroopan yhteisöjen tilasto-ohjelma 1989 1992:sta 19 päivänä kesäkuuta 1989 tehty neuvoston päätös(2) korostaa tarvetta yleiseen ja yhtenäiseen tilasto-ohjelmaan Euroopan yhteisöjen tavoitteiden kannattamiseksi, tilasto-ohjelman toteuttaminen vaatii yhteisön tarpeisiin vastaavia päätöksiä, tarpeiden ensisijaisuuden päättämistä ja jäsenvaltioiden ja komission olemassa olevaa tiivistä yhteistyötä vahvistavien menettelytapojen toteuttamista, tämän yhteistyön toteuttamiseksi olisi perustettava komitea, jonka tehtävänä on avustaa komissiota Euroopan yhteisöjen tilasto-ohjelmien toteuttamisessa, ja on toivottavaa, että tämä yhteistyö laajenee kaikille Euroopan yhteisöjen tilasto-ohjelmien kattamille aloille, ON PÄÄTTÄNYT SEURAAVAA: 1 artikla Perustetaan tilasto-ohjelmakomitea, jäljempänä 'komitea`, joka muodostuu jäsenvaltioiden tilastolaitosten edustajista ja jonka puheenjohtajana on komission edustaja (Euroopan yhteisöjen tilastotoimiston pääjohtaja). 2 artikla Komitea avustaa komissiota monivuotisten tilasto-ohjelmien yleisessä koordinoinnissa, jotta varmistetaan, että toteutettavat toimet ovat yhtenäisiä kansallisissa tilasto-ohjelmissa päätettyjen toimien kanssa. 3 artikla Komission on kuultava komiteaa: a) toimissa, joita se aikoo toteuttaa saavuttaakseen kansallisissa monivuotisissa tilasto-ohjelmissa tarkoitetut tavoitteet, sekä keinoista ja aikatauluista niiden saavuttamiseksi; b) monivuotisten tilasto-ohjelmien kehittämisessä; c) kaikissa muissa kysymyksissä, erityisesti metodologiaan liittyvissä, joita tilasto-ohjelmien luominen tai toteuttaminen aiheuttaa ja jotka puheenjohtaja omasta aloitteestaan tai jäsenvaltion pyynnöstä saattaa sen käsiteltäviksi. 4 artikla Päätöksen 87/373/ETY(3) mukaisesti komitea huolehtii lisäksi sille tilastoalalle annettujen neuvoston säännösten mukaan kuuluvista tehtävistä näissä säännöksissä annettujen yksityiskohtaisten sääntöjen mukaisesti. 5 artikla Komitea laatii joka vuosi lausunnon, joka sisältää tilinpäätöksen sen tarkasteltaviksi annetuista tilastotöistä. Komissio antaa tämän lausunnon tiedoksi Euroopan parlamentille ja neuvostolle. 6 artikla Komitea vahvistaa työjärjestyksensä. Tehty Luxemburgissa 19 päivänä kesäkuuta 1989. Neuvoston puolesta Puheenjohtaja C. SOLCHAGA CATALAN (1) EYVL N:o C 158, 26.6.1989 (2) EYVL N:o C 162, 29.6.1989, s. 1 (3) EYVL N:o L 197, 18.7.1987, s. 33
89/418/ETY: Komission päätös, tehty 26 päivänä kesäkuuta 1989 Euroopan maatalouden ohjaus- ja tukirahaston (EMOTR) tukiosastosta rahoitettuihin menoihin liittyvien jäsenvaltioiden tilien tarkastamisesta ja hyväksymisestä varainhoitovuoden 1986 osalta tehdyn päätöksen 88/630/ETY muuttamisesta



Virallinen lehti nro L 192 , 07/07/1989 s. 0033 - 0036

Suomenk. erityispainos Alue 3 Nide 29 s. 0197

Ruotsink. erityispainos Alue 3 Nide 29 s. 0197



KOMISSION PÄÄTÖS, tehty 26 päivänä kesäkuuta 1989 Euroopan maatalouden ohjaus- ja tukirahaston (EMOTR) tukiosastosta rahoitettuihin menoihin liittyvien jäsenvaltioiden tilien tarkastamisesta ja hyväksymisestä varainhoitovuoden 1986 osalta tehdyn päätöksen 88/630/ETY muuttamisesta (89/418/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon neuvoston yhteisen maatalouspolitiikan rahoituksesta 21 päivänä huhtikuuta 1970 annetun asetuksen (ETY) N:o 729/70(1), sellaisena kuin se on viimeksi muutettuna asetuksella (ETY) N:o 2048/88(2), ja erityisesti sen 5 artiklan 2 kohdan, on kuullut rahastokomiteaa, sekä katsoo, että komission päätös 88/630/ETY(3) ei koske tiettyjä menoja, sillä täydentävät tarkastukset olivat tarpeen; lisäksi samassa kyseisessä päätöksessä tietyille jäsenvaltioille annettiin mahdollisuus toimittaa lisätodisteita kyseisestä päätöksestä seuraavan, tiettyjen menojen rahoittamisesta kieltäytymisen uudelleentarkastelua varten, komissio on tarkastellut tiettyjä näistä menoista niiden jäsenvaltioiden toimittamien lisätietojen perusteella, joita asia koskee; jäsenvaltioille on annettu yksityiskohtaiset tiedot tämän täydentävän selvityksen tuloksista, ja ne ovat voineet ilmoittaa niistä kantansa, tämän seurauksena on aiheellista muuttaa edellä mainitun päätöksen liitettä näiden jäsenvaltioiden osalta, ON TEHNYT TÄMÄN PÄÄTÖKSEN: 1 artikla Korvataan päätöksen 88/630/ETY liitteen Tanskaa, Kreikkaa ja Italiaa koskevat osat tämän päätöksen liitteeseen merkityillä osilla. 2 artikla Kunkin jäsenvaltion osalta päätöksen 88/630/ETY liitteen c sarakkeen 2 kohdan e alakohdassa ilmoitetun, jäsenvaltion maksettavaksi tulevien menojen määrän ja tämän päätöksen liitteen vastaavan määrän erotus on maksettava komission asetuksen (ETY) N:o 2776/88(4) 1 artiklan 1 kohdassa tarkoitetulle tilille tai sen maksajana toimivan yksikön tai toimielimen tilille, jota asia koskee, kuukauden kuluessa tämän päätöksen tiedoksiantamisesta. Mikäli jäsenvaltiolla on oikeus siihen, että lisämenot maksetaan sille, se nostaa kyseessä olevan määrän yhdeltä edellä mainituista tileistä samassa määräajassa. 3 artikla Tämä päätös on osoitettu kaikille jäsenvaltioille. Tehty Brysselissä 26 päivänä kesäkuuta 1989. Komission puolesta Ray MAC SHARRY Komission jäsen (1) EYVL N:o L 94, 28.4.1970, s. 13 (2) EYVL N:o L 185, 15.7.1988, s. 1 (3) EYVL N:o L 353, 21.12.1988, s. 30 (4) EYVL N:o L 249, 8.9.1988, s. 9 LIITE >TAULUKON PAIKKA> >TAULUKON PAIKKA> >TAULUKON PAIKKA>
89/447/ETY: Komission päätös, tehty 14 päivänä heinäkuuta 1989, päätöksen 89/3/ETY muuttamisesta Santa Catarinan ja Paranán osavaltioista Brasiliasta tuotavan tuoreen lihan tuontia koskevien terveyssuojatoimenpiteiden osalta



Virallinen lehti nro L 211 , 22/07/1989 s. 0011 - 0011

Suomenk. erityispainos Alue 3 Nide 29 s. 0264

Ruotsink. erityispainos Alue 3 Nide 29 s. 0264



KOMISSION PÄÄTÖS, tehty 14 päivänä heinäkuuta 1989, päätöksen 89/3/ETY muuttamisesta Santa Catarinan ja Paranán osavaltioista Brasiliasta tuotavan tuoreen lihan tuontia koskevien terveyssuojatoimenpiteiden osalta (89/447/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 89/227/ETY(2), ja erityisesti sen 16 artiklan, sekä katsoo, että eläinten terveyttä koskevat vaatimukset ja terveystodistukset tuoreen lihan tuonnissa Brasiliasta vahvistetaan komission päätöksellä 86/195/ETY(3), sellaisena kuin se on muutettuna päätöksellä 87/455/ETY(4), erityisesti sillä hetkellä Brasiliassa vallinneen suu- ja sorkkatautitilanteen mukaan, tämän tilanteen vuoksi päätöksessä 89/3/ETY(5) vahvistetaan 1 päivästä maaliskuuta 1989 sovellettavia terveyssuojatoimenpiteitä, jotka koskevat tietynlaisen tuoreen lihan tuontia Brasiliasta, viimeinen paikalla tehty yhteisön tarkastus osoittaa Santa Catarinan ja Paranán osavaltioiden tilanteessa tapahtuneen myönteistä kehitystä, päätös 89/3/ETY olisi siten muutettava, jotta jäsenvaltiot voivat sallia jälleen naudansukuisten eläinten tuoreen lihan tuonnin Santa Catarinan ja Paranán osavaltioista, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Poistetaan päätöksen 89/3/ETY 1 artiklassa viittaus Santa Catarinan ja Paranán osavaltioihin. 2 artikla Tämä päätös on osoitettu kaikille jäsenvaltioille. Tehty Brysselissä 14 päivänä heinäkuuta 1989. Komission puolesta Ray MAC SHARRY Komission jäsen (1) EYVL N:o L 302, 31.12.1972, s. 28 (2) EYVL N:o L 93, 6.4.1989, s. 25 (3) EYVL N:o L 142, 28.5.1986, s. 51 (4) EYVL N:o L 244, 28.8.1987, s. 38 (5) EYVL N:o L 5, 7.1.1989, s. 32
89/579/ETY: Neuvoston päätös, tehty 30 päivänä lokakuuta 1989, päätösten 87/593/ETY, 87/594/ETY ja 87/595/ETY oikeudellisen perustan muuttamisesta



Virallinen lehti nro L 322 , 07/11/1989 s. 0023 - 0023

Suomenk. erityispainos Alue 2 Nide 7 s. 0096

Ruotsink. erityispainos Alue 2 Nide 7 s. 0096



NEUVOSTON PÄÄTÖS, tehty 30 päivänä lokakuuta 1989, päätösten 87/593/ETY, 87/594/ETY ja 87/595/ETY oikeudellisen perustan muuttamisesta (89/579/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että yhteisön tuomioistuimen viimeaikaisesta oikeuskäytännöstä ilmenee, että perustamissopimuksen 113 artiklalla on erittäin laaja soveltamisala; on täten suotavaa mukauttaa tähän oikeuskäytäntöön tullimenettelyjen yksinkertaistamista ja yhdenmukaistamista koskevan kansainvälisen yleissopimuksen liitteiden E-5 ja F-3 hyväksymisestä yhteisön nimissä tehdyt päätökset 87/593/ETY(1) ja 87/594/ETY (2) sekä tulliyhteistyöneuvoston 22 päivänä toukokuuta 1984 antaman suosituksen(3) koodien käyttämisestä tietojen ilmaisemiseksi sekä neljän sen liitteistä hyväksymisestä yhteisön nimissä 30 päivänä marraskuuta 1987 tehty päätös 87/595/ETY, ottaen huomioon, että neuvosto oli asettanut muita oikeudellisia perustoja näille kolmelle päätökselle, ja päätökset 87/593/ETY, 87/594/ETY ja 87/595/ETY on suotavaa hyväksyä yksinomaan 113 artiklan oikeudellisella perustalla ja tästä johtuen voidaan ottaa 113 artikla päätöksen 87/593/ETY oikeudelliseksi perustaksi, kumota perustamissopimuksen 28 ja 235 artikla näiden kolmen päätöksen oikeudellisena perustana ja kumota 43 artikla päätösten 87/593/ETY ja 87/594/ETY oikeudellisena perustana, ON PÄÄTTÄNYT SEURAAVAA: 1 artikla Korvataan päätöksissä 87/593/ETY, 87/594/ETY ja 87/595/ETY johdanto-osan ensimmäinen viite seuraavasti: "ottaa huomioon Euroopan talousyhteisön perustamissopimuksen ja erityisesti sen 113 artiklan,". 2 artikla Tätä päätöstä noudatetaan päivästä, jona se julkaistaan Euroopan yhteisöjen virallisessa lehdessä. Sitä sovelletaan 30 päivästä marraskuuta 1987. Tehty Brysselissä 30 päivänä lokakuuta 1989. Neuvoston puolesta Puheenjohtaja J.-P. SOISSON (1) EYVL N:o L 362, 22.12.1987, s. 1 (2) EYVL N:o L 362, 22.12.1987, s. 8 (3) EYVL N:o L 362, 22.12.1987, s. 22
89/591/ETY, Euratom, EHTY: Komission päätös, tehty 8 päivänä marraskuuta 1989, Euroopan yhteisöjen virkamiesten, joilla on asemapaikka kolmannessa maassa, palkkoihin 1 päivästä lokakuuta 1989 alkaen sovellettavien korjauskertoimien mukauttamisesta



Virallinen lehti nro L 331 , 16/11/1989 s. 0049 - 0050

Suomenk. erityispainos Alue 1 Nide 2 s. 0114

Ruotsink. erityispainos Alue 1 Nide 2 s. 0114



KOMISSION PÄÄTÖS, tehty 8 päivänä marraskuuta 1989, Euroopan yhteisöjen virkamiesten, joilla on asemapaikka kolmannessa maassa, palkkoihin 1 päivästä lokakuuta 1989 alkaen sovellettavien korjauskertoimien mukauttamisesta (89/591/ETY, Euratom, EHTY) EUROOPAN YHTEISÖJEN KOMISSIO, joka ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen, ottaa huomioon Euroopan yhteisöjen virkamiehiin sovellettavat henkilöstösäännöt, jotka on vahvistettu asetuksella (ETY, Euratom, EHTY) N:o 259/68 () ja muutettu viimeksi asetuksella (ETY, Euratom, EHTY) N:o 2187/89 (), ja erityisesti niiden liitteessä N:o X olevan 13 artiklan toisen alakohdan, sekä katsoo, että neuvoston asetuksessa (ETY, Euratom, EHTY) N:o 2899/89 () vahvistettiin henkilöstösääntöjen liitteessä N:o X olevan 13 artiklan ensimmäisen alakohdan mukaisesti korjauskertoimet, jotka koskevat 1 päivästä heinäkuuta 1989 alkaen virkamiehille, joilla on asemapaikka kolmansissa maissa, heidän asemamaansa valuutassa maksettuja palkkoja, komissio on viime kuukausien aikana tehnyt useita mukautuksia näihin korjauskertoimiin () henkilöstösääntöjen liitteessä N:o X olevan 13 artiklan toisen alakohdan mukaisesti, ja olisi mukautettava 1 päivästä lokakuuta 1989 alkaen tiettyjä korjauskertoimia heti kun komissiolla olevat tilastotiedot huomioon ottaen korjauskertoimen ja vastaavan vaihtokurssin mukaisesti mitattu elinkustannusten vaihtelu on osoittautunut tietyissä kolmansissa maissa yli 5 prosenttia suuremmaksi kuin silloin, kun korjauskertoimet vahvistettiin tai niitä mukautettiin edellisen kerran, ON PÄÄTTÄNYT SEURAAVAA: Ainoa artikla Mukautetaan 1 päivästä lokakuuta 1989 alkaen virkamiehille, joilla on asemapaikka kolmansissa maissa, heidän asemamaansa valuutassa maksettuun palkkaan sovellettavia korjauskertoimia liitteessä esitetyllä tavalla. Näiden palkkojen maksamisessa sovellettavat vaihtokurssit ovat samat kuin Euroopan yhteisöjen talousarviota toteutettaessa sovellettavat vaihtokurssit tämän asetuksen voimaantulopäivämäärää edeltävän kuukauden osalta. Tehty Brysselissä 8 päivänä marraskuuta 1989. Komission puolesta António CARDOSO E CUNHA ()()()()Komission jäsen () EYVL N:o L 56, 4.3.1968, s. 1 () EYVL N:o L 209, 21.7.1989, s. 1 () EYVL N:o L 279, 28.9.1989, s. 30 () EYVL N:o L 203, 15.7.1989, s. 55 ja EYVL N:o L 324, 9.11.1989, s. 31 LIITE >TAULUKON PAIKKA>
89/624/ETY: Neuvoston päätös, tehty 20 päivänä marraskuuta 1989, maatalouden tietojenkeruujärjestelmän uudelleenjärjestelystä Italiassa tehdyn päätöksen 81/518/ETY muuttamisesta



Virallinen lehti nro L 359 , 08/12/1989 s. 0008 - 0008

Suomenk. erityispainos Alue 3 Nide 30 s. 0220

Ruotsink. erityispainos Alue 3 Nide 30 s. 0220



NEUVOSTON PÄÄTÖS, tehty 20 päivänä marraskuuta 1989, maatalouden tietojenkeruujärjestelmän uudelleenjärjestelystä Italiassa tehdyn päätöksen 81/518/ETY muuttamisesta (89/624/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että päätöksessä 81/518/ETY(3), sellaisena kuin se on muutettuna päätöksellä 87/570/ETY(4), vahvistettujen tavoitteiden saavuttamiseksi on saadun kokemuksen perusteella osoittautunut aiheelliseksi pidentää määrätyn suunnitelman kestoa kahdella vuodella niin, että uusi järjestelmä voidaan ottaa kunnolla käyttöön, ja tämän vuoksi olisi muutettava ohjelmien esittämiselle asetetut päivämäärät sekä 5 artiklassa määrätyt yksityiskohtaiset säännöt maksamisesta, ilman että muutetaan yhteisön rahoitusosuuden kokonaismäärää, ON TEHNYT TÄMÄN PÄÄTÖKSEN: 1 artikla Muutetaan päätös 81/518/ETY seuraavasti. 1 Korvataan 4 artiklan 1 kohdassa vuosi "1988" vuodella "1990". 2 Lisätään 4 artiklan 2 kohtaan alakohta seuraavasti: "Ohjelma vuonna 1990 toteutettavista toimista kuitenkin toimitetaan kuukauden kuluessa päätöksen ilmoittamisesta. Kertomus vuoden 1989 ohjelman täytäntöönpanossa saaduista kokemuksista sekä vuonna 1991 toteutettavien toimien ohjelma toimitetaan huhtikuussa 1990. Kertomus vuoden 1990 ohjelman täytäntöönpanossa saaduista kokemuksista toimitetaan huhtikuussa 1991. Kertomus vuoden 1991 ohjelman täytäntöönpanossa saaduista kokemuksista toimitetaan huhtikuussa 1992." 3 Lisätään 5 artiklan 2 kohtaan alakohta seuraavasti: "Viimeinen maksuerä maksetaan sen jälkeen, kun kertomus vuoden 1991 ohjelman täytäntöönpanossa saaduista kokemuksista on hyväksytty 4 artiklan 3 kohdan mukaisesti." 2 artikla Komissio esittää syyskuussa 1992 neuvostolle kertomuksen ohjelman täytäntöönpanosta ja erityisesti saaduista tuloksista. 3 artikla Tämä päätös on osoitettu Italian tasavallalle. Tehty Brysselissä 20 päivänä marraskuuta 1989. Neuvoston puolesta Puheenjohtaja H. NALLET (1) EYVL N:o C 260, 13.10.1989, s. 5 (2) EYVL N:o C 304, 4.12.1989 (3) EYVL N:o L 195, 18.7.1981, s. 48 (4) EYVL N:o L 346, 10.12.1987, s. 34
89/649/ETY, Euratom, EHTY: Neuvoston päätös, tehty 21 päivänä joulukuuta 1989, jäsenten nimittämisestä tilintarkastustuomioistuimeen



Virallinen lehti nro L 382 , 30/12/1989 s. 0091 - 0091

Suomenk. erityispainos Alue 1 Nide 2 s. 0120

Ruotsink. erityispainos Alue 1 Nide 2 s. 0120



NEUVOSTON PÄÄTÖS, tehty 21 päivänä joulukuuta 1989, jäsenten nimittämisestä tilintarkastustuomioistuimeen (89/649/ETY, Euratom, EHTY) EUROOPAN YHTEISÖJEN NEUVOSTO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 78 e artiklan, ottaa huomioon Euroopan talousyhteisön perustamissopimuksen ja erityisesti sen 206 artiklan, ottaa huomioon Euroopan ydinenergiayhteisön perustamissopimuksen ja erityisesti sen 180 artiklan, ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen ja erityisesti sen 22 artiklan, ottaa huomioon Euroopan parlamentin lausunnon (), sekä katsoo, että tilintarkastustuomioistuimen jäsenten Marcel Martin, Charles J. Careyn, Lothar Haasen, Pierre Lelongin, André J. Middelhoekin ja Stergios Vallasin toimikaudet päättyivät 17 päivänä lokakuuta 1989, ja on suotavaa nimittää uusia jäseniä, ON PÄÄTTÄNYT SEURAAVAA: 1 artikla Tilintarkastustuomioistuimen jäseniksi 21 päivänä joulukuuta 1989 alkavaksi ja 20 päivänä joulukuuta 1995 päättyväksi kaudeksi nimitetään: Androutsopoulos Carey Friedman Middelhoek Strasser Thoss. 2 artikla Tämä päätös tulee voimaan 21 päivänä joulukuuta 1989. Tehty Brysselissä 21 päivänä joulukuuta 1989. Neuvoston puolesta Puheenjohtaja E. CRESSON () Lausunnot annettu 21 päivänä marraskuuta ja 15 päivänä joulukuuta 1989.